CELEX: 52012PC0288
Language: lt
Date: 2012-06-14
Title: Pasiūlymas TARYBOS SPRENDIMAS kuriuo pratęsiamas Sprendimu 2011/465/ES Gvinėjos Respublikai nustatytų atitinkamų priemonių taikymo laikotarpis ir iš dalies pakeičiamas tas sprendimas

EUROPOS KOMISIJA

                                                      Briuselis, 2012 06 14
                                                      COM(2012) 288 final

                                                      2012/0151 (NLE)

                                         Pasiūlymas

                                 TARYBOS SPRENDIMAS

     kuriuo pratęsiamas Sprendimu 2011/465/ES Gvinėjos Respublikai nustatytų atitinkamų
             priemonių taikymo laikotarpis ir iš dalies pakeičiamas tas sprendimas

LT                                                                                        LT
 ---pagebreak---                                AIŠKINAMASIS MEMORANDUMAS

     2011 m. liepos mėn. Europos Sąjungos Taryba sušvelnino atitinkamas priemones, kurios
     Gvinėjai buvo nustatytos 2009 m. liepos mėn., atsižvelgdama į pažangą, padarytą atkuriant
     konstitucinę tvarką po Alpha Condé inauguracijos prezidentu, kuriuo jis buvo išrinktas
     surengus demokratinius rinkimus. Tačiau Taryba priminė, kad pereinamasis laikotarpis
     baigsis tik po laisvų ir skaidrių parlamento rinkimų.

     Europos Sąjungos Tarybos sprendimas 2011/465/ES nustoja galioti 2012 m. liepos 19 d.
     Sprendime nustatytu pirmuoju įsipareigojimu numatyta, kad 10-ojo EPF bendradarbiavimo
     strategijos dokumentą ir nacionalinę orientacinę programą bus galima pasirašyti po to, kai jie
     bus parengti ir kai tik bus užbaigtos jų programos ir Gvinėjos valdžios institucijos patvirtins
     bei perduos išsamų parlamento rinkimų, kurie turi būti surengti iki 2011 m. pabaigos,
     tvarkaraštį (preliminarius etapus ir (arba) pasirengimo priemones). Taip pat gali būti atliktas
     bendradarbiavimo strategijos dokumente ir nacionalinėje orientacinėje programoje numatytų
     projektų ir (arba) programų techninis vertinimas ir skiriama tiesioginė parama gyventojams iš
     10-ojo EPF lėšų. Tačiau leidimas naudotis likusiomis Gvinėjai skirtomis 10-ojo EPF lėšomis
     priklauso nuo antrojo įsipareigojimo įvykdymo, t. y. laisvų ir skaidrių parlamento rinkimų
     surengimo.

     Kol kas neįvykdytas nė vienas iš šių dviejų įsipareigojimų. Nepaisant daug kartų prezidento
     A. Condé išsakytų pažadų rinkimus surengti kuo greičiau, rinkimų data dar nenustatyta. Per
     stebėjimo misiją, kuri pagal 96 straipsnį buvo vykdoma 2012 m. vasario 28–29 d., nustatyta,
     kad neįvykdytos atitinkamų priemonių panaikinimo sąlygos.

     Kadangi stipriai vėluojama surengti parlamento rinkimus ir nuo 2011 m. liepos mėn. (Tarybos
     sprendimo 2011/465/ES priėmimo datos) padėtis vietoje pasikeitė nedaug, Komisijos
     nuomone, būtina pratęsti atitinkamų priemonių taikymo laikotarpį ir parlamentinių rinkimų
     surengimo terminą pratęsti iki 2012 m. pabaigos.

     Išvada

     Tarybos prašomas patvirtinti Tarybos sprendimo, kuriuo pratęsiamas Sprendime 2011/465/ES
     Gvinėjos Respublikai nustatytų atitinkamų priemonių taikymo laikotarpis, projektą.

LT                                                 2                                                   LT
 ---pagebreak---                                                                  2012/0151 (NLE)

                                                    Pasiūlymas

                                         TARYBOS SPRENDIMAS

     kuriuo pratęsiamas Sprendimu 2011/465/ES Gvinėjos Respublikai nustatytų atitinkamų
             priemonių taikymo laikotarpis ir iš dalies pakeičiamas tas sprendimas

     EUROPOS SĄJUNGOS TARYBA,

     atsižvelgdama į Sutartį dėl Europos Sąjungos veikimo,

     atsižvelgdama į Afrikos, Karibų jūros bei Ramiojo vandenyno grupės valstybių ir Europos
     bendrijos bei jos valstybių narių partnerystės susitarimą, pasirašytą 2000 m. birželio 23 d.
     Kotonu1 ir peržiūrėtą 2010 m. birželio 22 d. Uagadugu, Burkina Fasas2 (toliau – Kotonu
     susitarimas), ypač į jo 96 straipsnį,

     atsižvelgdama į vidinį susitarimą dėl reikalingų priimti priemonių ir sektinų procedūrų, skirtų
     Kotonu susitarimui taikyti3, ypač į jo 3 straipsnį,

     atsižvelgdama į Komisijos pasiūlymą,

     kadangi:

     (1)    2011 m. liepos 18 d. Sprendimu 2011/465/ES4 Gvinėjai nustatytos atitinkamos
            priemonės pagal AKR ir ES partnerystės susitarimo 96 straipsnį;

     (2)    Sprendime 2011/465/ES nustatyta, kad bendradarbiavimas su Gvinėja pagal 10-ąjį
            Europos plėtros fondą (EPF) galės būti atnaujintas, kai bus įvykdyti du
            įsipareigojimai: kompetentingos valdžios institucijos parengs ir patvirtins išsamų
            parlamento rinkimų surengimo iki 2011 m. pabaigos tvarkaraštį (preliminarius etapus
            ir (arba) pasirengimo priemones) ir bus surengti laisvi ir skaidrūs parlamento rinkimai;

     (3)    kol kas neįvykdyta nė viena iš šių dviejų sąlygų;

     (4)    todėl būtina pratęsti pagal Sprendimą 2011/465/ES nustatytų atitinkamų priemonių
            galiojimą ir pagal šias priemones nustatytą parlamentinių rinkimų surengimo terminą
            pratęsti iki 2012 m. pabaigos,

     1
            OL L 317, 2000 12 15, p. 3.
     2
            OL L 287, 2010 11 4, p. 3.
     3
            OL L 317, 2000 12 15, p. 376, su pakeitimais, padarytais OL L 247, 2006 9 9, p. 48.
     4
            OL L 195, 2011 7 27, p. 2.

LT                                                        3                                            LT
 ---pagebreak---      PRIĖMĖ ŠĮ SPRENDIMĄ:

                                              1 straipsnis

     2011 m. liepos 18 d. Tarybos sprendimo 2011/465/ES galiojimo terminas pratęsiamas
     12 mėnesių. Šiuo tikslu sprendimas iš dalies pakeičiamas taip:

     - 3 straipsnyje data „2012 m. liepos 19 d.“ pakeičiama data „2013 m. liepos 19 d.“;

     - priede nustatytuose partnerių įsipareigojimuose nurodyta, kad parlamento rinkimų, kuriuos
     Gvinėja yra įsipareigojusi surengti, surengimo terminas pratęsiamas iki 2012 m. pabaigos.

                                              2 straipsnis

     Prie šio sprendimo pridėtas raštas nusiunčiamas Gvinėjos valdžios institucijoms.

                                              3 straipsnis

     Šis sprendimas įsigalioja jo priėmimo dieną.

     Priimta Briuselyje

     Tarybos vardu
     Pirmininkas

LT                                                  4                                              LT
 ---pagebreak---                                                 PRIEDAS

     Gerbiamasis Prezidente,

     Gerbiamasis Ministre Pirmininke,

     Europos Sąjungos Taryba džiaugiasi Gvinėjos Respublikos padaryta pažanga siekiant
     konstitucinės tvarkos atkūrimo, ypač po to, kai 2010 m. surengti taikūs prezidento rinkimai ir
     savo pareigas pradėjo eiti teisėtai išrinktas prezidentas bei buvo paskirta civilinė vyriausybė. Į
     tai atsižvelgdama ji 2011 m. liepos mėn. sušvelnino Gvinėjai nustatytas atitinkamas
     priemones.

     2011 m. liepos 18 d. Sprendime 2011/465/ES Taryba aiškiai nurodė, kad bendradarbiavimą su
     Gvinėja pagal 10-ąjį Europos plėtros fondą (EPF) bus galima atnaujinti dviem etapais,
     atsižvelgiant į pažangą, padarytą iki 2011 m. pabaigos surengiant laisvus ir skaidrius
     parlamento rinkimus.

     Europos Sąjungos Tarybos nuomone, nė viena iš dviejų sąlygų iki šiol neįvykdyta, todėl ji
     nusprendė, viena vertus, pratęsti Tarybos sprendime 2011/465/ES nustatytų atitinkamų
     priemonių galiojimo terminą, ir, kita vertus, parlamento rinkimų surengimo terminą pratęsti
     iki 2012 m. pabaigos. Jeigu šio termino nebus laikomasi, bus apibotos galimybės skirti lėšų iš
     10-ojo EPF.

     Norėtume Jums priminti, kad, Europos Sąjungos nuomone, labai svarbu kuo greičiau ir
     pačiomis geriausiomis sąlygomis surengti patikimus, laisvus ir skaidrius parlamento rinkimus
     ir užbaigti pereinamąjį laikotarpį Gvinėjoje. Europos Sąjunga dar kartą patvirtina savo
     įsipareigojimus remti pasirengimą šiems rinkimams.

     Gerbiamieji ponai, patvirtiname, kad Europos Sąjunga rems Jūsų pastangas užtikrinti tvarų
     ekonomikos augimą ir Gvinėjos žmonių gerovę.

     Pagarbiai

     Priimta Briuselyje [data]

     Tarybos vardu                                       Komisijos vardu

     C. ASHTON                                           A. PIEBALGS

     Pirmininkė                                          Komisijos narys

LT                                                   5                                                    LT